EkBass/fiwiki-20250220-pages-articles huggingface dataset:
Kahuzi-Biegan kansallispuisto

. Kahuzi-Biegan kansallispuisto sijaitsee Kongon demokraattisessa tasavallassa itäisessä Etelä-Kivun maakunnassa, 50 km Bukavun kaupungista länteen, lähellä Ruandan rajaa. Se on erityisesti tunnettu gorilloistaan. ==Puisto== Kansallispuisto käsittää noin 6 000 neliökilometriä trooppista aarniometsää. Puiston itäosaa hallitsee kaksi sammunutta tulivuorta, Kahuzi (3 400 metriä) ja Biega. Puiston länsiosa on kumpuilevaa sademetsäaluetta, joka ulottuu alimmillaan 1 800 metrin tasolle. Mosaiikkimaisesti vaihtelevat biotoopit tekevät alueen gorilloille erittäin sopivaksi. Gorillat elävät osittain vuorten rinteillä 2 100–2 400 metrin korkeudessa, osittain alempana sademetsässä. Nykyisten tietojen mukaan puistossa on 2 000–3 000 gorillaa, niistä noin 250 puiston itäosan vuorilla. Kazuhi-Biegan gorillat ovat itäisiä tasankomaagorilloja (Gorilla beringei graueri), joka on Gorilla beringei -lajin alalaji. Puisto perustettiin vuonna 1970 vuorten ympärille erityisesti gorillojen suojelemiseksi noin 75 neliökilometrin laajuisena. Länsiosa liitettiin siihen vuonna 1975. Alue otettiin Unescon maailmanperintöluetteloon vuonna 1980. Vuonna 1997, ennen Kongon toista sisällissotaa, joka käytiin vuosina 1998–2002, puisto kirjattiin uhanalaisen maailmanperinnön listalle. ==Merkittävää eläimistöä== thumb|250px|Mustavalkoinen apina, guaretsa (Colobus guereza). * Itäinen tasankomaagorilla (Gorilla beringei graueri) * Simpanssi (Pan troglodytes) * Hamlyninmarakatti (Cercopithecus hamlyni) * Gueretsa (Colobus guereza) * Guineanruostegueretsa (Piliocolobus badius, synonyymi Colobus badius) * Metsänorsu (Loxodonta cyclotis) * Kafferipuhveli (Syncerus caffer) * Jättiläismetsäkarju (Hylochoerus meinertzhageni) * Kivuvuorenmedestäjä (Nectarinia rockefelleri, synonyymi Cinnyris rockefelleri) * Kongonharlekiini (Pseudocalyptomena graueri) * Kongonmetsäkerttunen eli zairenmetsäkerttunen (Bradypterus graueri) ==Paikallinen asujaimisto== Kansallispuistossa asuu nykyisin pääasiassa pakolaisia. Heidän lisäkseen on alueelle asettunut sekä kullanetsijöitä että koltaanin etsijöitä. ==Aiheesta muualla== * Unescon kuvaus alueesta * Unescon arviointiraportti * Tietoa Kazuhi-Biegan gorilloista * Kongon luonnonsuojeluinstituutti * Tietoja UNEP- WCMC-sivulla Luokka:Kongon demokraattisen tasavallan kansallispuistot Luokka:Unescon maailmanperintökohteet Kongon demokraattisessa tasavallassa
PZL TS-11 Iskra

PZL TS-11 Iskra () on puolalaisen PZL -lentokonetehtaan valmistama suihkuharjoituskone.Donald 1997 s. 720 ==Kehitys== Kone valmistettiin Puolan ilmavoimien spesifikaatioon. Sen suunnitteli Tadeusz Sołtyk, josta tuli tyyppimerkintään TS. Suunnittelu alkoi vuonna 1957. Sen prototyypissä oli Armstrong Siddeley Viper -suihkumoottori, joka antoi noin 8 000 Newtonin työntövoiman. Ensilento tapahtui 5. helmikuuta 1960. Seuraavissa, vuonna 1961 lentäneissä prototyypeissä oli puolalainen WSK HO-10 -suihkumoottori. ==Käyttöhistoria== Vuonna 1964 TS-11-prototyyppi saavutti neljä maailmanennätystä. Iskra kilpaili Varsovan liiton standardikoneen asemasta, mutta hävisi kilvan tšekkiläiselle Aero L-29 Delfinille. Iskraa rakennettiin 424 kappaletta vuoteen 1987 asti. Intia osti noin 80 konetta - se poisti nämä koulukoneet käytöstä vuonna 2004. Iskran seuraajakandidaatti PZL I-22 Iryda epäonnistui. Puolan Ilmavoimien taitolento-osasto Team Iskry käyttää TS-11-koneita. == Tekniset tiedot (TS-11 Iskra bis DF) == === Yleiset ominaisuudet === * Miehistö: kaksi * Pituus: 11,15 m * Kärkiväli: 10,06 m * Korkeus: 3,5 m * Siipipinta-ala: 17,50 m² * Tyhjäpaino: 2 560 kg * Maksimilentoonlähtöpaino: 3 840 kg * Moottori: WSK SO-3W, työntövoima 10,8 kN maksimi, 9,8 kN jatkuva === Suoritusarvot === * Suurin nopeus: 770 km/h * Lentomatka: 1 260 km * Lakikorkeus: 11 km * Nousunopeus: 14,8 m/s === Aseistus === * 1 kpl 23 mm NR-23 tykki nokassa * 4 pylonia, joihin jopa 400 kg asekuorma == Lähteet == * === Viitteet === ==Aiheesta muualla== *TS-11 - Cavanaugh Flight Museumin sivusto *Valokuvia TS-11 Iskra Luokka:Puolalaiset koulukoneet Luokka:1960-luvun koulukoneet
Socata

SOCATA (lyhenne ranskankielisestä nimestä Société de Construction d'Avions de Tourisme et d'Affaires) eli EADS Socata on ranskalainen lentokonetehdas, joka sijaitsee Tarbesissa. Vuonna 1911 perustettu yhtiö oli alun perin Morane- Saulnier, mutta sen nimi muuttui vuonna 1965, kun Sud Aviation osti Moranen. Lopulta yhtiöstä tuli EADSin tytäryritys. Yhtiön toimitusjohtaja on Stéphane Mayer. SOCATA valmistaa lentokoneiden osia seuraaville tehtaille: Airbus, Dassault, Embraer, Eurocopter ja Lockheed Martin. Sen oma lentokonemalli on SOCATA TBM 700. == Lentokoneet == ===Tuotanto päättynyt=== * Socata Rallye * Socata ST 10 Diplomate * Socata TB 30 Epsilon ===Yhä tuotannossa=== *Socata TB 9 Tampico Club *Socata TB 10 Tobago *Socata TB 20 Trinidad *Socata TB 200 Tobago XL *Socata TB 21 Trinidad TC *Socata TB 31 Omega *Socata TB 360 Tangara *Socata TBM 700 *TBM 850 ===Yhtiön suunnittelemat lentokoneet, joita ei sarjavalmistettu=== * Socata TB 31 Omega * Socata TB 360 Tangara ===Suunnittelussa=== * Socata TB 2X == Aiheesta muualla == *www.socata.de *www.socata.eads.net Luokka:Ranskalaiset lentokonevalmistajat
Temmeksen kirkko

thumb|275 px|Temmeksen kirkon sankarihaudat kesällä 2015 thumb|left|175px|Kolmiosainen alttaritaulu Temmeksen kirkko on Tyrnävällä Temmeksen taajamassa sijaitseva Tyrnävän seurakuntaan kuuluvan Temmeksen kappeliseurakunnan kirkko. Kirkko on puinen länsitornillinen tukipilarikirkko ja sinne mahtuu noin 300 kuulijaa. Temmeksen seurakunta itsenäistyi alun perin Limingan emäseurakunnasta vuonna 1899. Itsenäinen seurakunta Temmes oli vuoteen 2001 asti, jolloin Temmeksen kunta liitettiin Tyrnävän kuntaan ja samalla kuntien seurakunnat yhdistyivät. Kirkkorakennus on valmistunut vuonna 1767. Sen on suunnitellut ja rakentanut temmesläinen Antti Louet. Tarinan mukaan hän sai rakennettavakseen rukoushuoneen, mutta rakensikin kirkon ilman lupaa. Rakennus vihittiin kirkoksi vasta vuonna 1775 eli kahdeksan vuotta valmistumisensa jälkeen. Kolmiosaisen alttaritaulun on maalannut raahelainen Carl Christoffer Stadig vuonna 1847. Alttaritaulun alaosassa on Stadigin mukaelma Leonardo da Vincin Viimeisestä ehtoollisesta. Kirkon portin vieressä seisoo Juho Kandelbergin vuonna 1858 tekemä vaivaisukko, joka on Suomen suurin. Pituudeltaan vaivaisukko on peräti kaksi metriä. Kirkkopihan sankarihautausmaan sankariristin on suunnitellut kuvanveistäjä Ilmari Wirkkala ja se on paljastettu 12.8.1956. Temmeksen kirkkoa remontoitiin isosti vuosina 2023 ja 2024. Vuonna 2023 korjattiin kirkon porttihuoneen rakenteita ja vuonna 2024 uusittiin kirkon ja porttihuoneen paanukatteet. Remontissa kirkon katolle laitettiin noin 14 000 uutta kattopaanua. == Lähteet == *Temmeksen kirkko === Viitteet === == Aiheesta muualla == * Luokka:Pohjois-Pohjanmaan kirkkorakennukset Luokka:Temmes Luokka:Tyrnävän rakennukset ja rakennelmat Luokka:Suomen tukipilarikirkot Luokka:Suomen 1700-luvulla rakennetut rakennukset ja rakennelmat
SNCASE

SNCASE (lyhenne ranskankielisestä nimestä Société Nationale de Constructions Aéronautiques du Sud Est, vapaasti suomennettuna Kaakkoinen ilmailuteollisuusyhtiö) oli ranskalainen lentokonetehdas. Siitä käytettiin myös nimitystä Sud-Est (suomeksi "kaakko"). SNCASE perustettiin vuonna 1936, kun Ranskan valtio yhdisti siihen seuraavat yhtiöt: Lioré-Olivier, Potez, CAMS, Romano ja Société Provençale de Construction Aéronautique (SPCA). Yhdistäminen liittyi yhtiöiden kehnoon taloudelliseen tilaan, sodan odotuksen aiheuttamaan varustelukierteeseen ja hallituksen politiikkaan. Toisen maailmansodan aikana yhtiö toimi Saksan varustelussa alihankkijana, mutta valloittajan ehdoilla eikä välttämäti taloudellisesti kannattavana toimintana. 1941 SNCASEen yhdistettiin SNCAM, johon kuului Dewoitinen lentokoneet. SNCASE rakensi toisen maailmansodan jälkeen muun muassa matkustajakoneita, joista tunnetuin lienee SNCASE Languedoc Sen tuotantoon kuului myös lisenssillä valmistettava De Havilland Vampire-hävittäjä, joka kulki Ranskassa nimellä SNCASE Mistral. Vuonna 1951 SNCASE alkoi suunnitella uutta suihkumatkustajakonetta, josta tuli Sud Aviation Caravelle. Sen tuotanto alkoi vuonna 1958. Kone oli Länsi-Euroopassa hyvin suosittu kunnes Douglas DC-9 tuli markkinoille. 1940-luvulta alkaen yhtiö kehitti myös helikoptereita, esimerkiksi Aérospatiale SA-318 Alouette II. Vuonna 1957 SNCASE ja SNCASO sulautuivat Sud Aviationiin. == Ilma-alukset == * Lioré et Olivier H-246 * SNCASE SE.100 * Sud Aviation SE.116 Voltigeur * Sud Aviation SE.116 Voltigeur * SNCASE SE.161 Languedoc * SNCASE SE.200 Amphitrite * Sud Aviation Caravelle * SNCASE SE.212 Durandal * SNCASE SE.400 * SNCASE SE.532 Mistral * SNCASE SE.535 Mistral * SNCASE SE.700 * SNCASE SE.1010 * SNCASE SE.1210 * SNCASE SE.2010 Armagnac * SNCASE SE.2100 * SNCASE SE.2300 * SNCASE SE.2410 Grognard I * SNCASE SE.2415 Grognard II * SNCASE SE.2418 Grognard * SNCASE SE.2421 Grognard * SNCASE SE.3000 * SNCASE SE.3101 * SNCASE SE.3110 * SNCASE SE.3120 Alouette * SNCASE SE.3130 Alouette II * SNCASE SE.3131 Gouverneur * SNCASE SE.3150 Llama * SNCASE SE.3160 Alouette III * SNCASE SE.3200 Frelon * SNCASE SE.5000 Baroudeur * SNCASE SE.5003 Baroudeur * SNCASE Aquilon == Lähteet == == Aiheesta muualla == Luokka:Ranskalaiset lentokonevalmistajat
Stampe & Vertongen

Stampe & Vertongen oli belgialainen lentokonetehdas. Sen perustivat vuonna 1922 Jean Stampe ja Maurice Vertongen. Yhtiö valmisti 1930-luvulla muun muassa Stampe SV.4 -koulukoneita, joita valmistettiin noin 1 000 kappaletta Ranskan ja Belgian ilmavoimille, sekä 1940-luvulla Stampe & Vertongen SV.5 -koulukoneita. == Katso myös == * Stampe & Vertongen Museum == Lähteet == * Luokka: Belgialaiset lentokonevalmistajat
Aeritalia

Aeritalia oli italialainen lentokonetehdas, jonka toimintoja jatkaa nykyisin Alenia Aeronautica. ==Historia== Aeritalia syntyi vuonna 1969 kun Fiat Aviazione, Salmoiraghi ja Aerfer yhdistettiin samaan konserniin. Myös Finmeccanican ilmailutoiminta yhdistettiin samaan. Vuonna 1976 Aeritaliasta tuli valtionyhtiö. Yhtiö oli Italian tärkein lentokoneiden valmistaja eikä Italia halunnut antaa sen kaatua aikana, jolloin Länsi-Euroopan lentokonetehtaat loivat ylikansallisia yhteisyrityksiä. Vuonna 1990 yhtiö yhdistyi Selenian kanssa, jolloin syntyi Alenia Aeronautica. ==Lentokoneet== * Aeritalia F-104S * AMX International AMX, brasilialais-italialainen harjoitushävittäjä * ATR 42, monikansallinen syöttöliikenteen matkustajalentokone * Aeritalia G.91, Fiatin kehittämä suihkuhävittäjä * Aeritalia G.222, keskiraskas kuljetuslentokone == Lähteet == Luokka:Italialaiset lentokonevalmistajat
Albatros Flugzeugwerke

Albatros Flugzeugwerke GmbH oli saksalainen lentokonetehdas. Yhtiö perustettiin 1909 Berliinin Johannisthaliin nimellä Albatros Werke AG.Gunston 1993 s. 21 Sen perusti Walter Huth. Sen valtakausi oli ensimmäisen maailmansodan aika. Alussa yhtiö valmisti lisenssillä ranskalaisia Antoinette- koneita. Kun Ernst Heinkelista tuli 1913 pääsuunnittelija alkoi omien koneiden suunnittelu. Yhtiön toinen merkittävä suunnittelija oli Robert Thielen. Albatros tuli Saksan ilmavoimien "Fliegertruppen" suosioon, etenkin Albatros D.III ja Albatros D.V -koneet. Yhtiö valmisti sodan aikana kaikkiaan noin 10 300 lentokonetta. Yhtiö oli toimimaton vuoteen 1931, jolloin se liittyi Focke- Wulfiin. ==Yhtiön lentokoneet== 1914 *Albatros B.III (Typ L 5), tiedustelukone *Albatros W.1, tiedustelukone 1915 *Albatros B.II, tiedustelukone *Albatros B (K351B), koulukone *Albatros C.I (Typ L 6), tiedustelukone *Albatros C.III (Typ L 10), tiedustelukone *Albatros C.Ia (Typ L 6), tiedustelukone 1916 *Albatros D.I, hävittäjä *Albatros D.II, hävittäjä *Albatros D.IV, hävittäjän prototyyppi *Albatros W.4, hävittäjä 1917 *Albatros L 30, koulukone *Albatros D.III, hävittäjä *Albatros D.V, hävittäjä *Albatros D.VII, prototyyppi *Albatros Dr.I, hävittäjän prototyyppi 1918 *Albatros D.X, hävittäjän prototyyppi *Albatros D.XI, hävittäjän prototyyppi *Albatros D.XII, hävittäjän prototyyppi *Albatros D.VI, hävittäjän prototyyppi *Albatros D.IX, hävittäjän prototyyppi *Albatros Dr.2, hävittäjän prototyyppi == Lähteet == * === Viitteet === ==Aiheesta muualla== *Albatros Flugzeugwerke GmbH Luokka:Saksalaiset lentokonevalmistajat
Suomen filosofinen yhdistys

Suomen filosofinen yhdistys r.y. (, , ) on suomalainen tiedeyhdistys, jonka tarkoituksena on filosofisen tutkimuksen ja harrastuksen edistäminen Suomessa. Yhdistys perustettiin vuonna 1873 filosofian professori Thiodolf Reinin johdolla ja rekisteröitiin vuonna 1925. Yhdistys julkaisee kahta tieteellistä kirjasarjaa, pääasiassa kotimaiselle yleisölle suunnattua suomen- ja ruotsinkielisiä artikkeleita sisältävää Ajatus-sarjaa vuodesta 1926 sekä kansainväliselle yleisölle suunnattua pääasiassa englanninkielisiä artikkeleita sisältävää Acta Philosophica Fennica -sarjaa vuodesta 1935.Ajatus, Acta Philosophica Fennica == Julkaisuja == * * * * * * * * * * * == Lähteet == == Aiheesta muualla == * Suomen filosofisen yhdistyksen kotisivu * Luokka:Filosofiset yhdistykset Luokka:Suomalainen filosofia Luokka:Suomalaiset tiedeyhdistykset
Edmund Rautakylki

Edmund II eli Edmund Rautakylki (Eadmund II, n. 988/993 – 30. marraskuuta 1016) oli Englannin kuningas 23. huhtikuuta – 30. marraskuuta 1016. Hän oli kuningas Ethelred II Neuvottoman toinen poika tämän ensimmäisestä avioliitosta Ælflaedin kanssa. Edmund sai lisänimensä Rautakylki () yrityksistään torjua Tanskan Knuut Suuren johtamat hyökkäykset. Edmundin kuoltua Knuut seurasi häntä Englannin kuninkaana. == Perhe == Edmundilla oli kolme veljeä, isoveli Æthelstan ja kaksi pikkuveljeä Ædred ja Ecgbert. Hänen äitinsä kuoli 996 ja isä meni uudelleen naimisiin vielä kahdesti. Näistä liitoista syntyi Edmundille lukuisia veli- ja sisarpuolia. == Kruununperijänä == Æthelstan kuoli vuonna 1014 jättäen Edmundin kruununperijäksi. Sen jälkeen alkoi valtataistelu Edmundin ja hänen isänsä välillä ja kuningas Ethelredin petollinen jaarli Eadric Streona teloitti kuninkaan suostumuksella kaksi Edmundin liittolaista, Sigeferthin ja Morcarin. Tämän jälkeen Edmund haki Morcarin lesken Ældgythin pois luostarista ja nai tämän uhmatakseen isäänsä. Edmund Rautakylki lähti riitauduttuaan isänsä kanssa pohjoiseen, jossa Utred, vaikutusvaltainen northumbrialainen aatelismies tunnusti hänet hallitsijaksi. Etelässä Sven Haaraparran poika Knuut Suuri hyökkäsi Wessexiin. Edmund alkoi koota armeijaa häntä vastaan, mutta suuri osa miehistä kieltäytyi taistelemasta ellei Ethelred tulisi johtajaksi. Edmund lähti Lontooseen tapaamaan sairasta isäänsä, mutta on epäselvää tekivätkö he sovinnon. == Kuninkaaksi == Ethelred kuoli sairauteen huhtikuussa 1016 ja Edmund nousi valtaistuimelle ainoastaan vähäisellä lontoolaisten aatelisten tuella. Samaan aikaan Knuut nautti suurempaa suosiota ympäri Englannin, erityisesti Southamptonin aatelisten keskuudessa. Kun Edmund menestyksekkäästi valtasi Wessexin takaisin Knuutilta, joka oli saanut sen haltuunsa vuonna 1015, Knuut vastasi piirittämällä Lontoon. Edmund onnistui kuitenkin puolustuksessaan. Menestyksestä huolimatta konflikti jatkui kunnes Edmund lyötiin, muttei tapettu, 18. lokakuuta Ashingtonissa, Essexissä. Taistelun jälkeen kaksi kuningasta neuvottelivat rauhan, jossa Edmund sai pitää Wessexin kun taas Knuut hallitsi alueita Thamesjoen pohjoispuolella. He sopivat myös, että jos toinen heistä menehtyisi, toinen saisi nämä alueet haltuunsa. == Kuolema == Edmund kuoli luonnollisen kuoleman marraskuussa 1016 Oxfordissa tai Lontoossa. Näin ollen hänen alueensa tulivat Knuutin haltuun, josta tuli Englannin kuningas. Edmund haudattiin Glastonburyn luostariin Somersetissa. Hautapaikka on nyttemmin kadotettu. Edmundilla oli Ældgythin kanssa kaksi poikaa: Edvard Maanpakolainen ja Edmund, jotka molemmat pakenivat Unkariin. == Aiheesta muualla == * Edmund brittimonarkian virallisilla sivuilla Luokka:Englannin anglosaksikuninkaat Luokka:900-luvulla syntyneet Luokka:Vuonna 1016 kuolleet
Ferrari F2001

Ferrari F2001 oli Ferrarin Formula 1 -kilpa-auto kaudella 2001. Talli käytti F2001:n päivitettyä versiota vielä kauden 2002 alussa, mutta se jää historiaan autona joka toi Michael Schumacherille ja Ferrarille sekä kuljettajien että autonvalmistajien mestaruuden kaudella 2001 melko ylivoimaiseen tyyliin. F2001:n ansioiksi jäi 10 kisavoittoa, 13 paalupaikkaa ja 193 pistettä. Ferrari F2001:n pohjana oli Ferrari F1-2000 -auto, joka oli tuonut mestaruuden Ferrarille kaudella 2000. F2001 sisälsi uutta aerodynamiikkaa ja uusittua jäähdytysjärjestelmää. Lisäksi moottoria oli kehitetty kevyemmäksi ja tehokkaammaksi kuin vuonna 2000. Auto myytiin RM Sothebyn huutokaupassa 7,5 miljoonalla dollarilla vuonna 2017. ==Tekniset tiedot== :Lähde: Henkilökunta * Suunnittelijat: Ross Brawn, Rory Byrne * Kisainsinöörit: Luca Baldisseri (Schumacher), Carlo Cantoni (Barrichello) * Päämekaanikko: Nigel Stepney Runko * Pituus: 4485 mm * Leveys: 1796 mm * Korkeus: 959 mm * Akseliväli 3010 mm * Raideväli edessä: 1470 mm * Raideväli takana: 1405 mm * Paino: 600 kg (kuljettajan kanssa) * Etujousitus: erilliset työntötankovälitteiset kierrejouset * Takajousitus: erilliset työntötankovälitteiset kierrejouset * Iskunvaimentimet: Sachs * Jarrusatulat: Brembo * Jarrulevyt: Brembo CCR, Italian GP:ssä Carbon Industrie * Vanteet: BBS * Jäähdyttimet: Secan * Öljysäiliö: Polttoainetankin sisällä Voimansiirto * Pitkittäinen titaanista valmistettu vaihdelaatikko * 7 vaihdetta + pakki, puoliautomaattinen * Kytkin: AP Racing / Sachs; käsikäyttöinen * vetoakselit: Ferrari * 2 poljinta ===Moottori=== :Lähde:Piola 2002, s. 14, 16 Ferrari 050 * Projektipäällikkö: P. Martinelli / G. Simon * Kilpailuosaston henkilökuntamäärä: 150 * Vuonna 2001 valmistettujen moottorien määrä: yli 120 * Ratavastaava: Giuseppe D'Agostino * Kilpailussa mukana olevien moottorien määrä: 10–12 * Iskutilavuus: 2 996,6 cm³ * 90° V10 * Sylinterin halkaisija: 96,00 mm (arvio) * Iskun pituus: 41,40 mm (arvio) * Puristussuhde: 13,4:1 (arvio) * Venttiilit: 4 paineilmatoimista per sylinteri * Korkein käyntinopeus: 17 700 rpm kilpailuissa, 18 000 rpm aika-ajoissa (arvio) * Suurin teho: 840 hv kilpailuissa, 850 hv aika-ajoissa (arvio) * Kaasuläppä: Sähkö-hydraulinen * Elektroniikka: Magneti Marelli Step 9 * Sylinterilohko: kevytmetallinen * Polttoaine: Shell * Öljy: Shell * Polttoainetankin koko: 141 l (arvio) * Kojelauta: Magneti Marelli * Laakerit: 6, SKF * Polttonestesuuttimet: Magneti Marelli * Sytytystulpat: NGK * Pituus: 589 mm (arvio) * Leveys: 530 mm (arvio) * Korkeus: 353 mm (arvio) * Massa: 97 kg (arvio) ==Lähteet== * *F1 Racing 2002/Lokakuu *http://www.f1db.com/f1/page/Ferrari_F2001 ===Viitteet=== Luokka:Formula 1 -kausi 2001 Luokka:Formula 1 -kausi 2002 Luokka:Ferrarin Formula 1 -autot
Wc (Unix)

wc (word count) on Unix-ohjelma, joka laskee tiedostoista rivien, sanojen ja tavujen määrän. Uudemmissa toteutuksissa on -m-vipu, joka laskee merkkien määrän erotukseksi tavujen määrästä. Tätä tarvitaan jos käytettävä merkkikoodaus on vaihtelevan pituinen kuten UTF-8. Kahdeksanbittisellä merkistöllä merkkien ja tavujen määrä on sama. == Käyttö == wc -l rivien määrä wc -c tavujen määrä wc -m merkkien määrä wc -L pisimmän rivin pituus wc -w sanojen määrä Esimerkki wc:n käytöstä: $ wc akuankka.txt salasanat.txt 40 149 947 akuankka.txt 2294 16638 97724 salasanat.txt 2334 16787 98671 total Ensimmäinen kohta rivillä kertoo tiedoston rivimäärän, toinen sanojen ja kolmas merkkien määrän. == Katso myös == * Luettelo GNU-paketeista == Aiheesta muualla == * Ohjelman manuaalisivu Luokka:Unix-ohjelmat
F1 Racing

F1 Racing on englantilainen Formula ykkösiä käsittelevä aikakauslehti. Lehti ilmestyi myös suomeksi vuosina 1998–2003, mutta liian pienen lukijakunnan vuoksi suomalainen versio lopetettiin. F1 Racing lehden suomenkielinen versio palasi formula 1 kausien 2017 ja 2018 alla, kuitenkin vain yhden julkaisun ajaksi. Lehdessä on paljon kansainvälisiä toimittajia (mm. Stephane Samson, Matti Bishop, Peter Windsor) ja lehti sisältää mm. kisaraportteja, tekniikkaa ja henkilökuvia F1-maailmasta. Useasti entiset kuljettajat ja tallipäälliköt ovat kirjoittaneet kolumnejaan tai kertoneet mielipiteitään F1 Racingin kausiennakoissa. Esimerkiksi Max Mosley ja Eddie Jordan ovat kirjoittaneet kolumnejaan lehteen. ==Aiheesta muualla== * F1 Racing -lehden kotisivut Luokka:Brittiläiset urheilulehdet Luokka:Formula 1
Clovis

Clovis voi tarkoittaa seuraavia asioita: *Clovis-kulttuuri *Clovis, kaupunki Kaliforniassa, Yhdysvalloissa *Clovis, kaupunki New Mexicossa, Yhdysvalloissa *Klodvig
Vetehinen (sukellusvene)

Vetehinen oli Suomen laivaston Vetehis-luokan sukellusvene 1930-luvun, kunnes Suomi joutui Pariisin rauhansopimuksen mukaan luopumaan sukellusveneistä. == Valmistus == Alus tilattiin 16. syyskuuta 1926 vuoden 1926 hankintanaKijanen 1977 s. 26 Turusta Crichton-Vulcanin telakalta, missä köli laskettiin 1927 telakkanumerolla CV702. Alus laskettiin vesille 1. kesäkuuta 1930 kumminaan Suomen presidentin Lauri Relanderin puoliso Signe Relander ja otettiin palvelukseen 13. lokakuuta.Kijanen 1977 s. 35Knorring 1995 s. 103 == Palvelus == Talvisodassa alus teki 5.-9. joulukuuta 1939 ensimmäisen partiomatkansa Husön eteläpuolelta Liepajan edustalle ja takaisin. Toinen partiomatka tehtiin 12.-15. joulukuuta Ristnaan. Aluksen miehistö vastaanotti 29. joulukuuta miinalastin Airismaan luona Pargas 23:ltaAuvinen 1989 s. 38. Miinoitusmatkalle lähdettiin seuraavana päivänä Husön eteläpuolelta. Miinat laskettiin Tallinnan edustalle 1. tammikuuta 1940. Alus lähti neljännelle ja viimeiselle matkalleen talvisodassa 9. tammikuuta, mutta se joutui palaamaan jo 12. tammikuuta dieselmoottoreissa havaitun vian vuoksi.Kijanen 1977 s. 74-75 Vetehinen (päällikkönä kapteeniluutnantti Antti Leino) osallistui 5. marraskuuta 1942 taisteluun Neuvostoliiton laivaston sukellusvene Štš-305:n kanssa. Kun ammuttu torpedo meni ohi, aluksella puskettiin lopulta vihollisvene upoksiin. Se onnistui saamaan pari osumaa vastustajaan päätykillään. Pinnalta ei löydetty eloonjääneitä. == Lähteet == * * * ===Viitteet=== ==Kirjallisuutta== * Markku Melkko, Suomen sukellusveneet, Minerva, 2008 ISBN 978-952-492-208-1 ==Aiheesta muualla== * Yle Arkivet: Ombord på Vetehinen 1938 * Vetehisessä veden alla, Hakkapeliitta, 13.09.1938, nro 37, s. 14, Kansalliskirjaston digitaaliset aineistot Luokka:Vetehis-luokan sukellusveneet Luokka:Suomalaiset toisen maailmansodan sukellusveneet Luokka:Crichton-Vulcanin valmistamat alukset
Iku-Turso (sukellusvene)

Iku-Turso oli Suomen laivaston Vetehis-luokan sukellusvene talvi- ja jatkosodassa. == Valmistus == Alus tilattiin 4. huhtikuuta 1927 Turusta Crichton-Vulcanin telakalta, missä köli laskettiin vielä samana vuonna telakkanumerolla CV704. Alus laskettiin vesille 5. toukokuuta 1931 ja valmistui saman vuoden lopulla 13. lokakuuta.Stevenson, Gene C. s. 43Kijanen 1977 s. 35Knorring 1995 s. 103 == Palvelus == Iku-Turson miehistö laski 22. kesäkuuta 1941 Mohnin pohjoispuolelle 2,5 meripeninkulman jonoon 20 S/36 -merimiinaa ja toiset 20 miinaa Ruuskerin koillispuolelle Suursaaresta kaakkoon 24. kesäkuuta ja vielä 18 miinaa Vaindloon eteläpuolelle 26. kesäkuuta, minkä jälkeen loput suunnitelluista miinanlaskumatkoista peruutettiin. Alukselta laskettiin vielä 11. heinäkuuta 18 miinaa Lobinniemen pohjoispuolelle.Kijanen, Kalervo Suomen laivasto osa 2 s. 17 Sukellusvene määrättiin 31. heinäkuuta partioimaan Hangon ja Tallinnan välisellä reitilläKijanen, Kalervo Suomen laivasto osa 2 s. 48. Hangon valvojien ilmoitettua 30. marraskuuta saattueen saapumisesta, lähetettiin sukellusvene Vetehisen kanssa merelle. Ne eivät kyenneet estämään saattueen matkaa.Kijanen, Kalervo Suomen laivasto osa 2 s. 50 Sukellusvene upotti 27. lokakuuta 1942 (päällikkönä komentajakapteeni Eero Pakkala) torpedoimalla Neuvostoliiton laivaston sukellusveneen Štš-320:n, jonka koko miehistö sai surmansa.Kijanen 177 s. 167 Alus lähti 23. elokuuta 1944 Risholmista Lavansaareen, missä se vaurioitui pahoin osuessaan miinoitettuun sukellusveneverkkoon Lavansaaren satamassa. Aluksen päällikkönä oli tuolloin kapteeniluutnantti Pentti Airaksinen. Aluksen korjaukset saatiin päätökseen 14. joulukuuta, minkä jälkeen alus siirrettiin 20. joulukuuta Naantaliin.Kijanen 1977 s. 154-158. Pariisin rauhansopimuksen mukaisesti Suomi luopui sukellusveneistä, joten alus myytiin 1. heinäkuuta 1953 Belgiaan Etablissement Pascal de Saedeleirille romutettaviksi muiden Vetehis-luokan veneiden ja Saukon kanssa. Veneet luovutettiin 4. elokuuta ostajalle. Katajanokalle saapui 10. elokuuta saksalainen hinaaja Stein, joka hinasi Iku-Turson ja Vesihiiden romutettavaksi. Alukset saapuivat 31. elokuuta Scheiden suulle, mistä ne jatkoivat Antverpenin satamaan.Kijanen 1977 s. 169-171 Iku-Tursoa käytettiin 1932 saksalaisen sukellusvene-elokuvan Morgenrot kuvauksissa.Forsén & Forsén 1999 s. 182-187 == Päälliköt == Veneen päälliköinä olivat: *kapteeniluutnantti K. Pekkanen *kapteeniluutnantti Eero Pakkala *kapteeniluutnantti Pentti Airaksinen == Lähteet == * * * * * * === Viitteet === == Kirjallisuutta == * Markku Melkko, Suomen sukellusveneet, Minerva, 2008 ISBN 978-952-492-208-1 Luokka:Vetehis-luokan sukellusveneet Luokka:Suomalaiset toisen maailmansodan sukellusveneet Luokka:Crichton-Vulcanin valmistamat alukset
Vesihiisi (sukellusvene)

Sukellusvene Vesihiisi oli Suomen laivaston Vetehis-luokan sukellusvene. Se oli palveluksessa 1930-luvun alusta jatkosodan päättymiseen, jolloin Suomi joutui Pariisin rauhansopimuksen mukaan luopumaan muun muassa sukellusveneistä. == Valmistus == Alus tilattiin 4. huhtikuuta 1927Kijanen 1977 s. 29 Turusta Crichton-Vulcanilta, missä köli laskettiin 1927 telakkanumerolla 703. Alus laskettiin vesille 1. elokuuta 1930.Kijanen 1977 s. 35Knorring 1995 s. 103 == Palvelus == Vesihiisi upotti vuonna 1942 torpedoimalla Neuvostoliiton laivaston sukellusveneen S-7:n. Aluksen päällikkönä oli kapteeniluutnantti Olavi Aittola. Tästä upotuksesta saatiin kolme eloonjäänyttä vankia, jotka olivat olleet tornin katolla torpedon osuessa, jäivät pinnalle pelastusliivien varaan ja lyhyen ajan päästä pelastettiin Vesihiiteen. Vangeista merkittävin oli S-7:n päällikkö 3. arvoluokan kapteeni Sergei Lisin, joka oli korkea-arvoisin merisotatoimissa otettu sotavanki. Hän sai myöhemmin kuulustelijoilta lisänimen "Kettunen" osoittauduttuaan vaikeaksi kuulusteltavaksi. Sukunimi Lisin viittaa kettuun: lisy on venäjäksi kettu. Hänet vapautettiin vuonna 1944. Toinen vangiksi jäänyt oli tähystäjämatruusi. Lisäksi torniin tupakalle päästetty miehistön poliittinen ohjaaja ylimatruusi Kunitsa selvisi hengissä ja palautettiin aikanaan kotiin. Neljäs tornissa ollut oli perämies Mihail Hrustalev, joka hukkui.P. O. Ekman: Meririntama, luku Nemka ja Kettunen. Upotuksesta tuli erikseen ylipäällikkö Mannerheimin sekä saksalaisen kenraaliamiraali Rolf Carlsin allekirjoittamat viralliset onnittelut. == Lähteet == * * === Viitteet === == Kirjallisuutta == * Markku Melkko, Suomen sukellusveneet, Minerva, 2008 ISBN 978-952-492-208-1 Luokka:Vetehis-luokan sukellusveneet Luokka:Suomalaiset toisen maailmansodan sukellusveneet Luokka:Crichton-Vulcanin valmistamat alukset
Ioánnis Lavréntis

Ioánnis Lavréntis () oli kreikkalainen juoksija, joka osallistui 1896 Ateenan olympialaisten maratonkilpailuun. Hän oli yksi kilpailun 17 juoksijasta. Kilpailu päättyi hänen osaltaan keskeytykseen. ==Lähteet== * Athletics - Men's Marathon . Herman De Wael. Users.skynet.be. Luokka:Kreikkalaiset kestävyysjuoksijat Luokka:Syntymävuosi puuttuu Luokka:Kuolinvuosi puuttuu
Evángelos Damáskos

Evángelos Damáskos () oli kreikkalainen seiväshyppääjä 1800-luvun lopulla. Vuonna 1896 pidetyissä panhelleenisissä kisoissa Damáskos voitti seiväshyppykilpailun. Myöhemmin samana vuonna pidetyissä Ateenan olympialaisissa hän sijoittui kolmanneksi maanmiehensä Ioánnis Theodorópouloksen kanssa tasatuloksella 285. ==Lähteet== *http://users.skynet.be/hermandw/olymp/spathmpv.html#1896 *http://www.segas.gr/olympics/en/athletes/athlete2.asp?athlete_ID=522 Luokka:Kreikkalaiset olympiamitalistit Luokka:Kreikkalaiset seiväshyppääjät Luokka:Syntymävuosi puuttuu Luokka:Kuolinvuosi puuttuu
Eurocopter EC135

thumb|EC135 T2+ -lääkärihelikopterin ohjaamo. Eurocopter (nykyään Airbus Helicopters) EC135 on Airbus Helicoptersin valmistama kaksimoottorinen siviilihelikopteri. Useimmat EC135-helikopterit ovat poliisi- tai pelastuslaitoksien käytössä. Helikopterissa on täydet mittarilento- ominaisuudet. == Kehitys == EC135:n kehittäminen alkoi ennen Eurocopterin perustamista, sitä kehitti saksalainen Messerschmitt-Bölkow-Blohm. Helikopterin kehittämiseen palattiin 1990-luvun puolivälissä, Fenestron- peräroottorin kehittämisen jälkeen. Tarkoituksena oli kehittää täysin sertifioitu tuotantohelikopterimalli. Helikopteria kehitettiin nimellä EC135 vasta muodostuneen Eurocopterin mukaan. Ensimmäisen kerran helikopteri esiteltiin julkisesti Las Vegasin Heli-Expossa vuonna 1995. Vuonna 2011 Eurocopter ilmoitti, että 1 000 EC135:a oli toimitettu asiakkaille. == Käyttö == EC135 on suosittu vuokrahelikopterina, pelastushelikopterina, ilma- ambulanssina, poliisikäytössä ja VIP-helikopterina, ja se onkin 17 valtion hallitusten käytössä, etenkin poliisihelikopterina, ja kuuden maan asevoimien käytössä. Suomessa on FinnHEMS operoinut vähintään neljää tämän tyypin pelastuskopteria. EC135:sta on kehitetty etenkin asevoimien käyttöön EC635 versio, joka voidaan aseistaa raketein ja ohjuksin. EC635-helikopteria käytetään tiedusteluun, evakuointiin, koulutukseen ja kevyenä kuljetushelikopterina. == Tekniset tiedot == https://shtab.fi/kalusto/ Viitattu 19.6.2021. == Lähteet == == Aiheesta muualla == * Valmistajan kotisivu Luokka:Helikopterit Luokka:Eurocopter
Idunviritys

Idunviritys eli vernalisaatio on viileän ilmaston kasvien ominaisuus, jonka takia ne vaativat kylmän kauden ennen kuin kukkasilmut lähtevät kehittymään. Tämä estää seuraavan kevään silmuja puhkeamasta edellissyksynä lämpimän jakson koittaessa. Kasvihuoneoloissa idunviritys täytyy joskus tehdä keinotekoisesti, jotta kasveja saataisiin kukkimaan.Facta 2001 s. 367 ==Lähteet== == Aiheesta muualla == *Turun sanomat: Molekyyli muistuttaa kasveja talvehtimisesta ja kukkimisesta Luokka:Kasvifysiologia
Dimona

Dimona () on kaupunki Negevin autiomaassa Israeln Eteläisellä hallintoalueella. Dimona perustettiin Dead Sea Works -tehtaan työntekijöille vuonna 1955. Kaupungin lähellä sijaitsee Negevin ydintutkimuskeskus. Vuoden 2017 lopussa Dimonan asukasluku oli 33 666\. ==Maantiede== Dimona sijaitsee Negevin autiomaan kukkuloilla noin 35 kilometriä Beerseban kaupungista kaakkoon. Kuolleenmeren rannikolle on suurin piirtein saman pituinen matka. Alue sijaitsee noin 600 metriä merenpinnan yläpuolella, minkä takia ilmasto etenkin läheiseen matalampaan Kuolleeseenmereen verrattuna on viileämpi. ==Historia== Dimona mainitaan jo Vanhan testamentin Joosuan kirjassa kohdassa 15:22. Sitä käsitellään osana Juudan heimon alueita. Muinaisella Dimonalla ei kuitenkaan ole varmaa yhteyttä nykyiseen kaupunkiin. Nykyinen Dimona perustettiin vuonna 1955 Dead Sea Works -tehtaan työntekijöiden asuntoina. Myöhemmin paikalle asutettiin myös Oronin fosfaattikaivoksen työntekijöitä. Vuonna 1959 Dimonan asukasluku oli 3 500 ja se sai oman kuntansa aseman vuonna 1969. Vuonna 2018 uutisoitiin valtion sijoituksista Dimonaan, joilla tähdättiin kaupungin asukasluvun kolminkertaistamiseen kymmenen vuoden aikavälillä. ==Talous== Perinteisesti tärkeitä teollisuuden aloja Dimonassa ovat olleet kemikaali- ja tekstiiliteollisuus. Esimerkiksi Dead Sea Works on kuitenkin siirtynyt sittemmin Aradiin ja myös monet tekstiilivalmistajat ovat lähteneet kaupungista. Valtion tuella kaupunkiin on kuitenkin houkuteltu uusia teollisuuslaitoksia. Osa paikallisista käy töissä läheisessä Negevin ydintutkimuskeskuksessa. Ydintutkimuskeskus valmistui vuonna 1959 ja siellä valmistettiin materiaaleja Israelin ydinaseohjelmaa varten. Dimonasta on rautatieyhteys Beersebaan. ==Väestö== Dimonan asukasluku vuoden 2017 lopussa oli 33 666. Vuonna 1968 suurin osa Dimonan asukkaista oli lähtöisin Pohjois- Afrikasta. Sittemmin muuttajia on tullut myös entisen Neuvostoliiton alueelta. ==Lähteet== == Aiheesta muualla == Luokka:Israelin kaupungit Luokka:Raamatun kaupungit
Walker, Texasista

Walker, Texasista () oli yhdysvaltalainen CBS:n esittämä action- rikostelevisiosarja, jota tuotettiin kahdeksan tuotantokautta vuosina 1993–2001. Sarjaa luonnehdittiin sen loppuvaiheessa hyvinkin camp-henkiseksi. Sarjan pohjalta on tehty myös yksi televisioelokuva, Walker, Texas Ranger: Uhka idästä (). Sarjan pääosaa esitti Chuck Norris. Suomessa sarjaa esitti MTV3 vuodesta 1995 alkaen. Sarjan uusinnat alkoivat Subilla kesäkuussa 2014, mutta Sub on jättänyt joitakin kaksiosaisten jaksojen kakkososia esittämättä. Sarjasta on Suomessa saatavana DVD:llä tuotantokaudet 1–6. Kausien 7 ja 8 julkaisemisesta Euroopassa ja Suomessa (alue R2) ei ole tietoa. Ensimmäisen tuotantokauden DVD sisältää varsinaisen ensimmäisen kauden lisäksi kolme jaksoa sisältävän pilottikauden. Tämä tuottaa sekaannuksia, koska toisinaan pilottikautta pidetään ensimmäisenä kautena ja ensimmäistä toisena. Lisäksi joissakin yhteyksissä pidetään vuonna 2005 tehtyä elokuvaa Walker, Texas Ranger: Trial By Fire sarjan kymmenentenä kautena. Näin ajateltuna sarjassa olisi kymmenen tuotantokautta. == Aiheesta muualla == * Luokka:1990-luvun yhdysvaltalaiset draamasarjat Luokka:1990-luvun yhdysvaltalaiset rikossarjat Luokka:Yhdysvaltalaiset toimintasarjat Luokka:Seulonnan keskeiset artikkelit Luokka:CBS:n televisio-ohjelmat
Leo Sevets

Leo Sevets (13. joulukuuta 1965 – 5. huhtikuuta 2016Santtu Karhu Facebookissa 5.4.2016.) oli karjalainen muusikko, jota pidettiin erityisesti taitavana jouhikon ja kanteleen soittajana. Sevets toimi pitkään kansainvälisesti tunnetun Myllärit-kansanmusiikkiyhtyeen keulahahmona, mutta lähti yhtyeestä vuoden 2005 päätteeksi. Sittemmin hän toimi joensuulais-petroskoilaisessa Linnut-yhtyeessä ja juonsi valtakunnallista Made in Kylä -ohjelmaa. ==Lähteet== Luokka:Venäläiset kanteleensoittajat Luokka:Karjalaiset henkilöt Luokka:Vuonna 1965 syntyneet Luokka:Vuonna 2016 kuolleet
Zvjahel

Zvjahel (; vuoteen 2022 asti Novohrad-Volynskyi, ) on kaupunki Žytomyrin alueella, pohjoisessa Ukrainassa. Kaupunki on itsenäinen aluehallinnon alainen kaupunki; lisäksi se on ympäröivän Zvjahelin piirin hallintokeskus.. Paikkakunta mainitaan historiallisissa dokumenteissa ensimmäisen kerran vuonna 1257. Vuonna 2001 kaupungin asukasluku oli 56 000. Kaupunki sijaitsee Ukrainan päärataverkon varrella (rautatieaseman nimenä oli ainakin aiemmin Novohrad- Volynskyi I). ==Lähteet== ==Aiheesta muualla== * Ympäröivän Novohrad- Volynskyin piirin kotisivut Luokka:Žytomyrin alueen kaupungit
José González

José Gabriel González (s. 1978 Göteborg, Ruotsi) on ruotsalainen laulaja ja lauluntekijä. Hän kuuluu Junip-yhtyeeseen. Vuonna 2003 José González julkaisi Euroopassa esikoisalbuminsa Veneer. Kaksi vuotta myöhemmin albumi julkaistiin myös Britanniassa ja Yhdysvalloissa. Gonzálezin tyylin tunnistaa klassisesta kitarasta ja pehmeistä melodioista. Omien sävellysten lisäksi hänet tunnetaan myös muun muassa covereista "Love Will Tear Us Apart", "Born in the U.S.A.", "Heartbeats" ja "Teardrop". Gonzálezin vanhemmat ovat kotoisin Argentiinasta. __NOTOC__ ==Julkaisut== ===Albumit=== * Veneer (2005) *In Our Nature (2007) *Vestiges & Claws (2015) *Local Valley (2021) ===Singlet=== * Heartbeats (2006) * Crosses (2006) * Hand on Your Heart (2006) ===EP:t=== * Crosses (2003) * Remain EP (2003) * Stay in the Shade EP (2005) * Australian Tour EP (2005) ==Aiheesta muualla== * José Gonzálezin virallinen sivusto Luokka:Ruotsalaiset laulaja-lauluntekijät Luokka:Vuonna 1978 syntyneet Luokka:Elävät henkilöt
Te Atairangikaahu

Te Atairangikaahu (koko nimi ja titteli: Te Arikinui Dame Te Atairangikaahu) (23. heinäkuuta 1931 – 15. elokuuta 2006) oli maorien kuningatar 40 vuoden ajan, pidempään kuin kukaan muu maorimonarkiassa. Hän oli ensimmäisen maorikuninkaan, Potataun, jälkeläinen ja seurasi isänsä Korokīn uraa. Te Atairangikaahu kuoli kodissaan 15. elokuuta 2006 Ngaruawahiassa 75 vuoden iässä, sairastettuaan kuukautta aiemmin sydänkohtauksen. Häntä seurasi monarkkina Tuheitia Paki. == Lähteet == == Aiheesta muualla == * Biografia * Kingitanga - The Māori King Movement (NZHistory.net.nz) Luokka:Vuonna 1931 syntyneet Luokka:Vuonna 2006 kuolleet Luokka:Uuden-Seelannin maorit
Propagandaelokuva

Propagandaelokuva on elokuva, usein dokumentti, joka on tehty propagandan levittämistä varten; sen tarkoituksena on vakuuttaa katsoja esimerkiksi tietystä poliittisesta näkemyksestä. Propagandaa ei esitetä pelkästään ei- fiktiivisissä elokuvissa, vaan esimerkiksi monet 1940-luvun yhdysvaltalaiset sotaelokuvat pyrkivät luomaan yksimielisen kuvan ”vihollisesta”. Lokakuun vallankumouksen jälkeen neuvostohallinto tuki venäläistä elokuvateollisuutta, tarkoituksenaan tuottaa propagandaelokuvia. Venäläisen elokuvan kehitys 1920-luvulla muun muassa elokuvantekijöiden Dziga Vertovin ja Sergei Eisensteinin ansiosta edesauttoi elokuvien käyttämistä propagandan levittämisen välineenä. Eisensteinin elokuvia, erityisesti Panssarilaiva Potemkinia pidetään yleisesti elokuvan mestariteoksina, joskin ne ihannoivat Eisensteinin kommunistisia arvoja. 1930- ja 1940-lukuja, jolloin totalitaarisia hallintoja nousi ja toinen maailmansota alkoi, kutsutaan ”Propagandan kulta-ajaksi”. Tänä aikana Leni Riefenstahl, natsi-Saksalle työskennellyt elokuvantekijä loi ehkä kaikkien aikojen suurimman propagandaelokuvan Tahdon riemuvoitto. Elokuva kuvasi Saksan kansallissosialistisen työväenpuolueen puoluekokousta Nürnbergissä vuonna 1934. Vaikka elokuvan aihe onkin kiistanalainen, sitä pidetään edelleen yhtenä kaikkien aikojen voimakkaimmista elokuvista. * Luokka:Elokuvalajityypit
Luettelo Suomen muurahaislajeista

Tämä on luettelo Suomessa tavattavista muurahaisista. * Formicoidea ** Formicidae – muurahaiset *** Dolichoderinae **** ***** Linepithema ****** Linepithema humile – argentiinanmuurahainen *** Ponerinae – lymymuurahaiset **** Ponerini ***** Hypoponera ****** Hypoponera punctatissima – lymymuurahainen *** Formicinae – suomumuurahaiset **** Camponotini ***** Camponotus – hevosmuurahaiset ****** Camponotus herculeanus – metsähevosmuurahainen eli aitohevosmuurahainen eli rautamuurahainen ****** Camponotus ligniperda – punahevosmuurahainen ****** Camponotus piceus – kiiltomuurahainen ****** Camponotus vagus – härkähevosmuurahainen eli mustahevosmuurahainen **** Formicini ***** Formica ****** Formica aquilonia – tupsukekomuurahainen ****** Formica cinerea – samettimuurahainen ****** Formica cunicularia ****** Formica exsecta – loviniskamuurahainen eli karvalovimuurahainen ****** Formica fusca – mustamuurahainen ****** Formica gagatoides – Lapin kiiltomuurahainen ****** Formica lugubris ****** Formica polyctena – kaljukekomuurahainen ****** Formica pratensis – niittymuurahainen ****** Formica pressilabris ****** Formica rufa – punakekomuurahainen eli punamuurahainen ****** Formica rufibarbis – punapartamuurahainen ****** Formica sanguinea – verimuurahainen ****** Formica suecica – ruotsinmuurahainen ****** Formica truncorum – kantomuurahainen ****** Formica uralensis – uralinmuurahainen **** Lasiini ***** Paratrechina ****** Paratrechina vividula ***** Lasius – mauriaiset ****** Lasius flavus – keltiäinen ****** Lasius fuliginosus – paperimuurahainen ****** Lasius meridionalis – etelänkeltiäinen eli hietamauriainen ****** Lasius mixtus – tuoksukeltiäinen ****** Lasius niger – pihamauriainen eli mauriainen eli sokerimuurahainen ****** Lasius umbratus – pikkukeltiäiset *** Myrmicinae – pistinmuurahaiset **** Formicoxenini ***** Formicoxenus ****** Formicoxenus nitidulus – norkomuurahainen ***** Harpagoxenus ****** Harpagoxenus sublaevis – suuripäämuurahainen ******* Harpagoxenus sublaevis hirtulus ***** Leptothorax ****** Leptothorax acervorum – liekomuurahainen ****** Leptothorax muscorum **** Tetramoriini ***** Tetramorium ****** Tetramorium caespitum – nummimuurahainen **** Myrmicini ***** Myrmica – viholaiset ****** Myrmica gallienii – marskiviholainen ****** Myrmica hellenica – etelänviholainen ****** Myrmica karavajevi – loisviholainen ****** Myrmica lobicornis – vääräsarviviholainen eli liuskasarviviholainen ****** Myrmica rubra – siloviholainen ****** Myrmica ruginodis – ryppyviholainen ****** Myrmica rugulosa ****** Myrmica sabuleti – kiekkosarviviholainen ****** Myrmica scabrinodis – hammassarviviholainen ****** Myrmica sulcinodis **** Solenopsidini ***** Monomorium ****** Monomorium pharaonis – faaraomuurahainen Luokka:Muurahaiset Muurahaislajeista
SAIC

SAIC on lyhenne, joka voi tarkoittaa * SAIC Motoria, suurta kiinalaista autoteollisuuskonsernia * South African Indian Congress, Etelä-Afrikan intialaisten apartheidia vastustanutta järjestöä
Afrikan kansalliskongressin nuorisoliitto

Afrikan kansalliskongressin nuorisoliitto () on eteläafrikkalainen Afrikan kansalliskongressi -puolueen nuorisojärjestö. ANCYL:n perustajia olivat muun muassa Oliver Tambo, Nelson Mandela ja Walter Sisulu. ANCYL:n alkuperäinen tarkoitus oli painostaa ANC:tä aktiivisempaan toimintaan rotuerottelun vastaisessa kamppailussa ja ottamaan käyttöön lakot, boikotit ja kansalaistottelemattomuuden. ANCYL:n onnistui syrjäyttää ANC:n puheenjohtaja Alfred Xuma, joka suhtautui kyseisiin menetelmiin kielteisesti ja korvata hänet James Morokalla vuoden 1949 ANC:n yleiskokouksessa. Samassa kokouksessa Tambo, Sisulu ja Mandela nousivat ANC:n toimeenpanevaan komiteaan. Julius Malema oli ANCYL:n johdossa, kunnes hänet erotettiin 2011. Vuonna 2012 hänet erotettiin myös ANC:tä. Malema perusti myöhemmin Economic Freedom Fighters -puolueen. == Lähteet == Luokka:Etelä-Afrikan politiikka Luokka:Poliittiset nuorisojärjestöt Luokka:Apartheidinvastaiset järjestöt
SAIC (järjestö)

South African Indian Congress eli SAIC on järjestö joka perustettiin vuonna 1924 ajamaan Etelä-Afrikan intialaisen väestön etuja maan valkoisen väestön harjoittaman rotuerottelupolitiikan vuoksi. Järjestö toimi useita vuosia hyvin maltillisesti turvautuen hallitukselle esitettyihin vastalauseisiin. 1940-luvulla järjestössä järjestö radikalisoitui ottaen käyttöönsä väkivallattoman kansalaistottelemattomuuden rotuerottelun vastustuksessa ja ryhtyi yhteistyöhön maan mustan enemmistön kanssa. Vuonna 1952 SAIC ja ANC aloittivat yhteisen kansalaistottelemattomuuskampanjan ja se kiellettiin yhdessä ANC:n kanssa vuonna 1960. SAIC:n johtajat toimivat maan alla yhteistyössä ANC:n kanssa apartheidin ajan ja monet sen jäsenet osallistuivat myös aseelliseen vastarintaan Umkhonto we Sizwessä. ==Aiheesta muualla== * ANC:South African Indian Congress Luokka:Järjestöt Luokka:Apartheidinvastaiset järjestöt Luokka:Etelä-Afrikan historia
Bergslagen

Bergslagen on Keski-Ruotsin alue, jossa on historiallisesti ollut rautakaivoksia ja metalliteollisuutta. Alueella ei ole tarkkaa määritelmää. Bergslagen käsittää ainakin osan Västmanlandista, Taalainmaan eteläosan ja Värmlannin itäosan. Laajemmassa merkityksessä myös Närke, Itä-Götanmaa, Uplanti ja Gästrikland kuuluvat Bergslageniin. ==Katso myös== * Engelsberg * vuorikunta ==Aiheesta muualla== * Ekomuseo * Bergslagenin historiasta Luokka:Ruotsin maantiede
Jean Stampe

Jean Joseph Stampe (17. huhtikuuta 1889 Molenbeek, Belgia - 15\. tammikuuta 1978) oli belgialainen lentokonesuunnittelija. Jean Stampen vanhemmilla oli kahvila Ixellesissä, ja hän oli perheen ainut lapsi. Ajalleen tyypillisesti hän kiinnostui 12-vuotiaana polkupyöristä ja moottoripyöristä. 20 vuoden iässä vuonna 1909 hän osti itselleen lentokoneen tyyppiä Bleriot XI, joka sai hänet kiinnostumaan intohimoisesti lentämisestä. Samana vuonna hän meni naimisiin, jonka seurauksena perheeseen syntyi poika, Léon. Elantonsa ansaitakseen Stampe ryhtyi mekaanikoksi ja työskenteli myös vanhempiensa kahvilassa. Vuonna 1914 Stampe mursi moottoripyöräonnettomuudessa jalkansa, mikä siirsi I maailmansotaan lähtöä. 56 päivän sairaala-ajan aikana hän opetteli soittamaan mandoliinia. Seuraavana vuonna Stampe haki ja pääsi Belgian ilmavoimiin. Tuolloin Belgiassa ja useassa muussakin maassa oli voimassa periaate, että tulevat lentoupseerit hankkivat lentokoulutuksensa omalla rahoituksellaan yksityisissä lentokouluissa. Jean Stampe kouluttautui Hendonissa Englannissa, amerikkalaisessa lentokoulussa. Lupakirjan hän sai 30. tammikuuta 1916. 17\. lokakuuta 1923 Stampe perusti Stampe & Vertongen -lentokonetehtaan isänsä rahoituksella. Yhtiö suunnitteli vuonna 1933 Stampe SV 4 -lentokoneen. Sitä valmistettiin toisen maailmansodan jälkeen lisenssillä Ranskassa maan ilmavoimien koulukoneeksi. Luokka:Lentokonesuunnittelijat Luokka:Belgialaiset henkilöt Luokka:Vuonna 1889 syntyneet Luokka:Vuonna 1978 kuolleet
Ananda Marga

Ananda Marga eli koko nimeltään Ananda Marga Pracaraka Samgha (AMPS) on Prabhat Ranjan Sarkarin Jamalpurissa vuonna 1955 perustama tantra-joogaan perustuva henkinen ja yhteiskunnallinen liike, jonka taustalla vaikuttava uskonto on hindulaisuus. Suomessa Ananda Marga on toiminut vuodesta 1972. ==Liikkeen toiminta Suomessa== Ananda Marga järjestää Suomessa viikoittaisia joogatunteja, yleisöluentoja ja viikonloppukursseja. Ananda Margan opettajat eli acaryat antavat henkilökohtaista meditaatio-opetusta. Suomessa toimipisteet sijaitsevat Espoossa, Helsingissä ja Tampereella. Opetukseen kuuluu asanoita, hengitysharjoituksia ja meditaatiota. Liikkeelle on luonteenomaista voimakas painotus sosiaalisiin ja poliittisiin päämääriin meditaation ja henkisyyden ohella. Suomessa Ananda Marga ylläpitää kahta päiväkotia ja kerää säännöllisesti rahaa katastrofiaputyöhön. Yhdistyksessä oli 22 jäsentä vuonna 2007. == Historiaa== Ananda Margan perusti 1955 intialainen Prabhat Ranjan Sarkar toiselta nimeltään Shrii Shrii Anandamurti (1921-1990), jolla nimellä hänet paremmin tunnetaan. Liike levisi 1970-luvulla Intian ulkopuolelle ja toimii nykyisin 175 maassa. ==Oppi== Yhteisöön liittyvältä edellytetään yhteisön opin, eettisen normiston ja käytännön ohjeiden omaksumista ja noudattamista. Tähän liittyvät tietynlainen ruoka, henkiset harjoitukset ja säännöllinen paastoaminen. Jokaisen yhteisön jäsenen tulisi osallistua ryhmämietiskelyyn eli Dharmacakraan vähintään kerran viikossa, koska yhteisön opetuksen mukaan henkisten värähtelyjen kokonaisuus on suurempi kuin osiensa summa. Mieli, keho ja ympäristö on pidettävä puhtaana, koska puhtaus on henkisen edistymisen edellytys. Jäsenien tulisi täyttää päivittäistä itseanalyysia varten ”16 kohdan listaa”, jossa on eri elämänalueisiin ja käytännön toimintaan liittyviä ohjeita ja suosituksia. Näitä ovat veden käyttö, ruumiin karvoitus, peseytyminen ja pukeutuminen, paasto, henkiset harjoitukset jne. Listaan tulee merkitä päivän aikana noudatetut ja rikotut käyttäytymissäännöt, ja se tulee palauttaa kuukausittain paikalliselle acaryalle eli opettajalle. Yhteisö antaa yksityiskohtaisia ohjeita myös lasten kasvatukseen odotusajasta lähtien. Ananda Margan opin mukaan perhe on osa yhteisöä eikä itseriittoinen yksikkö, joten sen ei sallita eristäytyvän omaksi yksikökseen vaan jokaisen on toimittava sekä oman perheensä että suuren perheen, Ananda Margan hyväksi. ==Pukeutuminen== Ananda Margan kokopäiväiset työntekijät käyttävät univormua, joista heidät voi tunnistaa. Oranssi on uhrautumisen ja valkoinen puhtauden symboli, ja näitä käytetään pukeutumisessa. == Lähteet == ==Aiheesta muualla== *Ananda Marga joogayhteisö ry. *P. R. Sarkarin yhteiskuntafilosofia: Progressive Utilization theory - PROUT *
Salzgitter

Salzgitter on Hildesheimin ja Braunschweigin välissä sijaitseva, vuonna 1942 perustettu kaupunki Ala-Saksin osavaltiossa Saksassa. Pinta-alaltaan se on 223,94 neliökilometrin suuruinen ja asukkaita kaupungissa on 101079 (2015). Vuodesta 1970 Salzgitter on ollut Imatran ystävyyskaupunki. Toisen maailmansodan aikana kaupunki tuhoutui pahoin yhdysvaltalaisten ja brittien pommituksissa. ==Ystävyyskaupungit== * Créteil * Gotha * Imatra * Stary Oskol * Swindon ==Lähteet== ==Aiheesta muualla== * Kaupungin verkkosivusto Luokka:Ala-Saksin kunnat Luokka:Saksan kaupungit